Pegawai Darren Wilson takkan didakwa
atas kesalahan menembak Michael Brown.
Ramai orang berkumpul.
Tekanan juga semakin meningkat.
Keadaan masih terkawal,
dan polis harap ia berterusan.
Selasa ialah hari pertama saya disembur gas pemedih mata.
Bukan kali terakhir,
tapi hari pertama di Ferguson.
Awak bersama kumpulan protes. Apa anda nampak?
Saya nampak banyak perkara.
Saya nampak ramai komuniti yang bersedih dan menderita.
Angkat tangan! Jangan tembak!
Slogan mereka adalah "Angkat tangan, jangan tembak"
kerana kami diberitahu,
Michael Brown telah angkat tangan dan Darren Wilson menembak.
Ini adalah ketidakadilan sistematik.
Dr. King memberitahu wartawan, rusuhan adalah bahasa yang tak didengari.
Saya penat! Saya muak!
JANGAN TEMBAK
Angkat tangan, jangan tembak! Nyawa kami penting!
Kami anggap protes yang berlaku sekarang
adalah lanjutan protes terdahulu
dan ia tak tersusun, tiada kesabaran,
tanpa mengingati kita telah ada cetak biru.
Dr. King tidak meminta lebih daripada orang lain.
Dia bercakap tentang apa yang kita sudah ada.
Kami berhak mendapat semua hak yang dijanjikan.
Setiap kali golongan terpinggir lantang bersuara
untuk melawan sesuatu keadilan,
kami diminta bersabar.
Tunggu, sabar…
dan saya akhirnya bertanya…
"Bagaimana anda mahu kami pertahankan hak kami?"
Anda tak mahu kami protes di kawasan kami.
Anda tak mahu kami ganggu permainan bola sepak.
Anda tak mahu kami halang jalan.
Anda tak mahu kami halang lebuh raya.
Anda tak mahu kami pertahankan hak kami
dan anda juga tak mahu kami minta hak kami.
Tiada satu pun protes yang diterima
jika anda semua hanya minta saya menunggu.
TUNGGU
Pada tahun 1863, Presiden Lincoln menandatangani Pengisytiharan Pembebasan
membebaskan semua orang yang diperhambakan di Selatan.
Pada 1868, Pindaan Ke-14 telah disahkan.
Semua rakyat Amerika kini setaraf di bawah undang-undang.
Jadi, secara teknikalnya orang Amerika Hitam adalah warganegara.
Namun, bukan itu yang berlaku.
Lewat 1950-an, setiap kali warga Hitam Amerika
mendesak dan menuntut hak mereka di bawah Pindaan ke-14 untuk proses hak,
untuk perlindungan setaraf, apa saja tindakan,
mereka minta untuk tunggu.
Tunggu sampai bila?
Jika seseorang berjanji
dan 100 tahun kemudian masih lagi berjanji…
ia agak mengecewakan.
Kami mahu semua hak kami!
Kami mahu ia dilaksanakan sekarang!
RUANG MENUNGGU WARGA KULIT HITAM
Bagaimana terjadi begini?
Ini yang terjadi.
Kerajaan Selatan cuba mencari jalan
untuk melazimi Pindaan ke-14,
dan cubaan yang paling berjaya ialah mengambil idea perlindungan setaraf
dan mengubahnya menjadi terpisah tapi setaraf.
Ia seperti, "Okey, kita setaraf tapi terpisah".
Bukan hanya ia mendukung Pindaan ke-14,
Mahkamah Agung juga setuju dengan kerajaan Selatan.
Ketika itulah muncul era Jim Crow.
WARGA KULIT HITAM
Sudah tentu, tidak patut ada "Terpisah tapi setaraf."
Tak pernah ada "Terpisah dan setaraf",
tapi inilah fiksyen yang membolehkan orang kulit putih
menguatkan sistem kasta perkauman, suatu bentuk aparteid sah.
PLESSY LAWAN FERGUSON 1896
"TERPISAH TAPI SETARAF" 1865-1954
Warga kulit Hitam yang disisihkan hidup seperti hamba.
Tak boleh makan di restoran sama.
Tak boleh ke pawagam sama.
Hotel, kereta api, ruang menunggu awam…
Banyak jawatan yang baik di kilang.
Mereka tak boleh bekerja, mereka diasingkan.
Warga kulit Hitam menderita dari segi ketidaksamaan ekonomi
dengan peluang yang terhad
untuk mendapatkan pekerjaan yang membantu kehidupan mereka.
Orang Selatan cuba pulihkan
imej dan dinamik perhambaan.
Mereka memperkasakan perbezaan antara kaum.
Ramai warga kulit putih kata begini,
petani paling bodoh di dunia
tahu jika dia ada ayam putih dan ayam hitam,
ayam hitam lebih baik diletakkan di satu laman,
dan ayam putih lebih baik diletakkan di laman berasingan.
Lebih baik begitu.
Kita tahu ciri-ciri Jim Crow,
air pancut, bilik air, kolam,
namun kesannya boleh dilihat di seluruh Amerika.
Saya tak rasa mereka patut ditindas,
tapi saya berpindah ke sini
salah satu sebab adalah di sini ada komuniti kulit putih.
Ancaman keganasan yang berterusan
dengan sekolah yang uzur,
sedikit peluang pekerjaan, pinjaman dan perumahan,
bermakna Afrika Amerika tidak boleh membina kekayaan bergenerasi
untuk mendaki tangga ekonomi.
Cara hidup ini sebahagian daripada kita.
Semakin mereka cuba paksa kita buat sesuatu
ia menjadi semakin teruk.
Jadi, pengasingan bukan hanya mengenai air pancut.
Ia adalah sangkar dan orang putih tak berniat nak serahkan kuncinya.
Pindaan Ke-14 telah hancur, dimusnahkan.
Idea daripada seluruh rakyat
bahawa kita semua setaraf di bawah perundangan
telah dipinggirkan dan mencerminkan idea bahawa Afrika Amerika
tiada hak untuk menjangkakan layanan setaraf.
Warga Hitam Amerika kecewa
dengan kegagalan perjanjian dalam Pindaan ke-14.
Tanggapan tentang kesaksamaan dan Hak Pindaan ke-14,
tak pernah berubah.
Kita perlu lakukan sesuatu untuk Pindaan ke-14.
PINTU MASUK WARGA KULIT HITAM
Thurgood Marshall, cicit kepada seorang hamba,
Negro pertama yang berkhidmat di Mahkamah Agung Amerika,
memakai jubahnya dengan bantuan isterinya.
Marshall sangat bagus!
Dia yakin. Dia begitu bersemangat.
Lelaki luar biasa.
"Pindaan ke-14 dan kesaksamaan ideal di bawah perundangan
tidak bermaksud generasi akan datang
perlu sanggup bersederhana.
Apa yang penting sekarang adalah tindakan baharu
dan perjuangan untuk mendapat keadilan."
Thurgood Marshall berasal dari negeri yang mengamalkan pengasingan,
namun dia akhirnya mencipta sejarah
sebagai hakim warga kulit Hitam pertama di Mahkamah Agung.
Perjalanannya berlandaskan salah satu legasi Rekonstruksi
dan Pindaan ke-14.
Kolej warga kulit Hitam.
Dia dibesarkan di Baltimore Barat,
namun dia tak dapat memohon ke Kolej Perundangan Universiti Maryland,
kerana ia tak menerima pelajar kulit Hitam.
Kerana itulah Marshall akhirnya ke Kolej Perundangan Howard.
Timbalan Dekan kolej bernama Hamilton Houston,
mungkin peguam paling bijak dalam abad ke-20.
Dia mulakan program mentor dan mewujudkan kumpulan peguam muda Afrika Amerika.
Dia menanamkan idea,
"Tugas anda sebagai peguam muda adalah mencari keadilan."
Houston dan Marshall cuba
mengetepikan dasar "Terpisah tapi setaraf",
memenangi kes demi kes di Mahkamah Agung Amerika.
Mereka mencabar pengasingan di Kolej Perundangan Universiti Missouri
dan mereka menang.
Mereka terus berada dalam sistem itu
mencabar pengasingan pendidikan di peringkat pengajian tinggi.
Pusat pengajian sarjana, farmasi, perundangan.
Namun, mereka juga mempunyai bayangan
dalam mencabar pengasingan dalam pendidikan.
Ini Larry. Ini sekolah Larry.
Bangunan yang besar, laman yang luas…
Ini Tad. Dia tinggal di Clarksdale.
Ini sekolah Tad.
Ia sangat sesak dan usang.
Salah satu halangan utama untuk mencabar pengasingan
adalah idea bahawa tiada kecederaan terjadi
cuma melibatkan perasaan.
Ramai yang memegang fiksyen ini
bahawa orang kulit Hitam mahukan puak mereka
dan kami berada bersama puak kami.
Selagi ia setaraf, apa mudaratnya?
Apa masalahnya jika kami diasingkan?
Pengasingan adalah…
cara masyarakat menggambarkan…
sekumpulan manusia yang rendah kedudukannya.
Untuk membuktikan kepada Mahkamah Agung yang pengasingan bukan kesaksamaan,
Thurgood Marshall perlu tunjukkan beban emosi dalam pengasingan.
Dia menggunakan ujian kepada patung.
Pada tahun 1940-an, ahli psikologi Kenneth dan Mamie Clark
menunjukkan kepada kanak-kanak patung yang sama
cuma, satu putih dan satu lagi hitam.
Mereka ditanya soalan mudah.
"Patung mana yang jahat? Mana satu baik?"
Kebanyakan kanak-kanak warga Hitam dan putih,
katakan anak patung putih baik dan patung hitam itu jahat.
Itu yang kanak-kanak rasakan.
Beginilah fahaman pengasingan kaum tertanam dengan cepat dan mendalam
ke dalam minda kanak-kanak.
Kanak-kanak menganggap mereka golongan bawahan.
Mereka terima kedudukan itu sebagai satu realiti.
Sebagai seorang saintis, saya rasa…
begitu marah.
Thurgood Marshall berhujah,
dalam usaha membuktikan pencabulan terhadap Pindaan ke-14,
anda perlukan bukti terhadap kesan kehancuran dalam pengasingan.
Kenneth dan Mamie Clark,
mereka menunjukkan pengasingan membawa mesej penindasan.
Kanak-kanak kulit Hitam pada asasnya
menghadam mesej ketuanan warga putih.
Marshall dan pasukannya telah sedia membawa kes mencabar pengasingan
pada semua peringkat pendidikan.
MCLAURIN LAWAN REGEN OKLAHOMA
"Mana-mana pengasingan yang bertujuan
untuk menetapkan kelas atau kasta perundangan,
ia terbukti mencabuli Pindaan ke-14."
Sekarang ini, mahkamah perlu memandang status sosial
yang membuatkan warga Hitam dan putih ke sekolah berbeza.
Mengapa wujud sekolah kulit Hitam?
Mengapa wujudnya sekolah kulit putih?
Mesej apa yang mahu dipaparkan?
Pengasingan memberi impak kepada jiwa dan minda warga kulit Hitam
dan menjejaskan kebolehan mereka untuk menyokong demokrasi.
Jika keputusan Dred Scott adalah teragung
dalam sejarah Mahkamah Agung,
mungkin satu lagi keagungan
adalah Brown lawan Lembaga Pendidikan.
"Hari ini, pendidikan mungkin menjadi fungsi terpenting
dalam kerajaan tempatan.
Ia adalah asas kewarganegaraan yang baik.
Peluang itu adalah hak
yang perlu diwujudkan dalam terma yang saksama.
Kita boleh simpulkan, dalam pendidikan awam,
doktrin pemisahan tapi setaraf tiada mempunyai ruang.
Fasiliti pendidikan berasingan adalah warisan ketidaksamaan."
PENGASINGAN DIHARAMKAN
KEPUTUSAN SEBULAT SUARA
Keputusan itu menghapuskan pengasingan dalam negara ini.
Ia bukti demokrasi, kewarganegaraan,
Brown melawan Lembaga Pendidikan adalah revolusi
di pihak peguam kulit Hitam khususnya.
PEGUAM
PENDAKWA RAYA
Mereka percaya, dalam perundangan wujudnya kemungkinan
untuk menawan semula makna sebenar hak setaraf dan kewarganegaraan.
Mahkamah Agung mula menyedari
wujudnya lompong secara asas
antara kenyataan dalam Pindaan ke -14 dan apa yang mereka lihat.
MAHKAMAH TINGGI HARAMKAN PENGASINGAN DI SEKOLAH AWAM
Ada banyak isu perlu diraikan dan digusarkan,
dan kegusaran itu hampir tepat.
Selepas keputusan kes Brown, pihak Selatan kata "Tidak."
Reaksi terhadap Brown adalah penentangan besar.
Bukan saya katakan. Ia sebenarnya "Penentangan Besar".
Anda adalah teras yang tegar kepada penentangan.
Mereka perlukan perhitungan.
Ini saat yang mengagumkan di negara ini.
Orang ramai patut ingat, Wilayah Putera Edward, Virginia
menutup sekolah awam selama lima tahun
dan tidak mahu berintegrasi.
Kita telah ada keputusan Mahkamah Agung dan kuasa
yang menentang keputusan pada setiap masa.
KOLEJ UNTUK WARGA KULIT PUTIH
Jadi, apa yang anda lakukan apabila keputusan Mahkamah Agung
tidak berikan perubahan yang anda miliki?
Tunggu?
Mimpi?
Mungkin anda melawan untuk menuntut hak
walau ia merisikokan nyawa anda?
Kes Brown adalah penjelasan yang begitu nyata untuk mereka
agar mereka perlu melawan.
Golongan rakyat mula memainkan peranan.
Gerakan akar umbi yang sangat kuat ini mula berkembang.
Kes Brown diputuskan pada 1954.
Setahun kemudian, Emmett Till, lelaki berusia 14 tahun
dibunuh oleh warga kulit putih
atas alasan dia bersiul kepada wanita kulit putih.
Lebih 10,000 rakyat datang melihat kerandanya
yang dibiar terbuka oleh ibunya
dan kata, "Orang awam boleh lihat perlakuan mereka pada anak saya."
Saya Rosa Parks dan tinggal di Montgomery, Alabama.
Pada tahun 1955, Rosa bertekad tak mahu berikan tempat duduk di dalam bas,
dan kami mulakan Gerakan Hak Sivil.
WARGA NEGRO KELUAR
Ia bukan jalan yang mudah sebelum tiba awal tahun 1960-an
dan ia perlu berjaya.
Kita semua tahu siapa Rosa Parks. Dia wirawati.
Dia enggan berganjak ke belakang bas,
Outkast mencipta lagu untuknya.
Saya mengira "uh uh" dan "ya ya".
Selebihnya adalah sejarah, bukan?
Saya takkan berada di sini jika itu ceritanya.
Dia menaiki bas dan pemandu bas itu
minta dia berganjak ke belakang.
Pemandu katakan, Ini Alabama.
Kita ada undang-undang, namanya Jim Crow.
Rosa kata, cukuplah dan dia takkan berganjak.
Tindakan spontan itu membuka ruang perhitungan.
Tunjukkan sokongan dengan mula berdikari!
Mereka merangsang warga kulit Hitam di Montgomery
dan momentum mula membuang fahaman Jim Crow.
Dia dan suami disisihkan. Tak dapat pekerjaan.
Dia berpindah ke Detroit, menjadi setiausaha
dan dia tenggelam dalam polisi zalim.
Dia kata, "Saya akan tumbangkan. Jika roh kita bebas,
maka jasad kita pun sama."
Dia kembali bertindak dengan semangat sama
yang menghalang dia berganjak
dan tiada syak lagi, wujud tanggapan
untuk mempertahankan kita.
HAK KESAKSAMAAN
Dia tak pernah minta kami ikut jejaknya.
Dia cuma minta kita tegakkan kebenaran.
"Pengasingan telah memusnahkan warga Negro.
Kadangkala sukar untuk tentukan mana satu lebih teruk,
luka fizikal atau luka secara psikologi.
Hanya warga Negro faham kesakitan sosial
yang menyeksanya disebabkan pengasingan.
Setiap perbalahan dengan sekatan yang dikenakan
adalah satu lagi pertarungan emosi dalam perang yang tak pernah berakhir.
Kami akan terus meminta hak itu diberikan
kerana kehendak Tuhan dan warisan negara kita
disuarakan melalui gema tuntutan kita."
Selepas muncul sebagai ketua gerakan Boikot Bas Montgomery,
Martin Luther King Jr. telah mencuri tumpuan
pada usia 26 tahun.
Walau usianya masih muda, dia memberi tumpuan pada isu itu.
Berikan mereka apa patut kita beri dan hak yang diberi Tuhan
termasuk tuntutan hak Perlembagaan.
Pada tahun 1963, tumpuannya mula diuji
kerana dia perlu merubah fikiran presiden.
Selamat petang, Senator John F. Kennedy.
DISEMBER ROSA PARKS
KEMPEN PRESIDEN JFK
Saya takkan berpuas hati sehingga seluruh rakyat
menikmati hak Perlembagaannya.
Kita boleh buat lebih baik.
Semasa John Kennedy bertanding sebagai presiden pada 1960,
orang kulit Hitam mula memandangnya sebagai wakil mereka
kerana dia menunjukkan empati ke atas Gerakan Hak Sivil.
Apabila pilihan raya tiba,
dia menang dengan undian besar.
Sebaik saja dia memulakan tugas, Kennedy mula bertukar arah.
Kesatuan Soviet berjaya sampai ke luar angkasa.
Namun, itu membuat dunia terfikir adakah mereka pelopor dunia sains.
Sesiapa membaca akhbar dan mana-mana rakyat Amerika
pasti membuat kesimpulan
bahawa Amerika Syarikat tidak lagi membawa imej sama
seperti sedekad atau dua dekad lalu.
John Kennedy tidak berminat dengan apa yang terjadi
pada Gerakan Hak Sivil.
Persoalan di depan kita, adakah generasi akan datang memperoleh kebebasan
atau komunis akan berjaya?
Itu isu yang besar.
Kennedy berkempen tentang Perang Dingin.
Dia melihat bahawa Gerakan Hak Sivil sebagai penghalang
untuk Amerika melancarkan Perang Dingin.
Untuk dua tahun pertama pentadbiran,
tak banyak kemajuan.
Orang kulit Hitam percaya bahawa mereka yang memilih Kennedy
dan mereka mahu Kennedy bayar segala hutangnya.
Saya rasa sudah tiba masanya Presiden Amerika Syarikat
untuk menandatangani arahan eksekutif
untuk mengharamkan pengasingan atau isytihar tanpa perlembagaan
atas dasar Pindaan ke-14 dalam Perlembagaan.
Lebih sepuluh tahun selepas kes Brown diputuskan,
kebanyakan pelajar kulit Hitam yang diasingkan pada zaman Brown
masih ke sekolah mengikut kaum.
Jadi, jelas sekali ia pergelutan yang berterusan.
Ketika negara menghampiri tahun 1963,
ia terjadi kepada kebanyakan rakyat di negara ini
sejak Lincoln mengumumkan Pengisytiharan Pembebasan.
Martin Luther King mahu Presiden Kennedy
untuk mengeluarkan Pengisytiharan Pembebasan kedua
yang akan mengharamkan pengasingan di seluruh negara.
Dia boleh saja menandatangani
pindaan perlindungan dan hak Pindaan ke-14 yang dinafikan.
Dia memainkan peranan yang Frederick Douglass
mainkan pada abad ke-19.
Kita ada Martin Luther King
kata, "Anda takkan hidup dengan ideal paling hebat."
Saya patut katakan, tindakan Presiden Kennedy belum cukup
dan kita perlu ingatkan dia yang kita pilih dia.
Apa yang Dr. King mahu buat adalah mengingatkan rakyat
bahawa kita telah sampaikan hal ini dan kita gagal,
jadi sekarang inilah masanya untuk katakan lagi dan berjaya.
Pada tahun 1962, MLK menghantar draf Pengisytiharan Pembebasan kedua
untuk presiden tandatangani.
JFK enggan menandatanganinya.
Dia rasakan tindakan ini berlebihan untuknya.
Dia tak perlu cuba jadi Lincoln.
Ada desakan untuk menunggu
bagi memperlahankan keadaan dari segi perjuangan untuk perubahan.
King yakin bahawa menunggu itu tindakan bahaya.
King telah nampak dan rasai kehancuran emosi dan psikologi ketika pengasingan.
Ketidaksamaan ekonomi.
Peluang terhad.
Setiap hari yang ditangguhkan,
setiap hari, aktivis hak sivil ditangguhkan
adalah penderitaan buat warga kulit Hitam.
Kenapa selepas pengasingan diharamkan, ia masih terjadi?
Kenapa orang berpuak tak lepaskan?
Pasti ada sesuatu di situ.
Inilah tanggapan orang kulit putih terhadap orang kulit Hitam.
Mereka menganggap ia celaan atau kotoran sosial.
Biar saya terangkan tentang syarat satu titisan.
Dalam sistem sosial dan undang-undang Jim Crow,
setitis darah warga Hitam jadikan anda Hitam.
Apa maksudnya?
Maksudnya, kanak-kanak kulit putih fikir jika mereka sentuh orang kulit Hitam,
ia akan berjangkit.
Maksudnya, warga kulit putih lebih rela lemparkan asid dalam kolam
berbanding membiarkan kanak-kanak kulit Hitam berenang.
Fikirkan! Mereka rela lemparkan bahan cemar sebenar
berbanding hidup bersama dengan orangnya.
Kerana itulah makna satu titisan.
Apa yang penting, kehitaman bermakna bahan cemar.
Sudah tentu warga kulit putih menentang integrasi,
mereka takut terkena jangkitan.
Itulah masalah prasangka.
Kita akan percaya sesuatu yang palsu
bahawa orang kulit Hitam ialah penyakit
untuk butakan kita dengan penyakit sebenar
yang dideritai masyarakat kita sejak sekian lama.
Perkauman.
Penyakit sebenar ialah perkauman.
Apa?
IA PERLUKAN KEBERANIAN! WALLACE ADA! ANDA?
Salah seorang penentang terhadap integrasi
ialah Gabenor Alabama, George Wallace.
Dia sanggup menyerang Pindaan ke-14 untuk membela ketuanan putih.
Gabenor Wallace…
bangkit dengan terhormat.
George Wallace ialah populis tipikal Alabama
yang bermaksud dia menyukai budak kecil
asalkan berkulit putih.
Pihak Selatan telah diserang
oleh petualang tamak dan tentera persekutuan
supaya Pindaan ke-14 yang tidak sah itu diluluskan.
Penting untuk kita ingat secara umum, pihak Selatan
mengambil pendekatan ke arah Pindaan Ke-14
yang boleh saya rumuskan begini,
kerajaan persekutuan tak boleh mencampuri urusan negeri.
Saya sering kali mendengar pertikaian ini.
Pindaan ke-14 adalah penipuan. Ia tak diterima pakai secara sah.
Kerajaan negeri tak perlu patuh.
Saya katakan, pengasingan kini,
pengasingan esok,
dan pengasingan selama-lamanya!
Arahan penyahsingan adalah mencabuli hak kerajaan negeri.
Dia telah membuat batasan.
Tidak akan ada kepatuhan
pada arahan persekutuan dalam nyahsingan sistem sekolah.
Dia katakan, jika warga kulit Hitam memohon untuk ke universiti di Alabama,
dia akan berdiri pagar dan halang mereka.
Setiap hari beribu orang Negro akan beratur untuk mendaftar.
Penganjur King bertarung melawan permusuhan warga kulit putih.
Apa yang anda lakukan adalah menakutkan mereka
biarkan mereka berdiri dalam hujan, maka mereka lebih ingin mendaftar undi.
Kami akan daftar mengundi.
Sebagai rakyat Amerika Syarikat.
kami ada hak untuk itu.
Perlakuan tanpa kekerasan mencipta pergolakan
kerana apabila anda diserang seseorang, anda terima saja.
Anda rancang sesuatu supaya orang itu serang anda.
Kekuatan tanpa kekerasan datang dari pertembungan yang tak adil.
Ia meningkatkan percanggahan.
Anda cuba lakukan perubahan
dan mereka pula menentang perubahan.
Dr. King banyak menyatakan,
ramai yang mahukan dia memulihkan ketenteraman
kerana ketidakpatuhan sivil berleluasa,
namun, kita sebenarnya perlu mencipta krisis,
jika tidak, rakyat dengan keistimewaan hanya pedulikan hal mereka saja
dan bertindak seolah-olah tiada keadilan di dunia.
KAMI PROTES POLISI SYARIKAT
Ada tiga cara untuk menangani ketidakadilan.
Kita terima perhambaan,
kita lawan dengan senjata,
atau tindakan tanpa kekerasan.
Oh Tuhan!
Bayard Rustin memang berbakat.
King membentuk gabungan ini.
Dia menghubungkan aktivis lain seperti Bayard Rustin.
Bayard adalah pencinta damai,
dan dia salah seorang ahli bijak pandai terkemuka
ketika era Gerakan Hak Sivil.
Seseorang bergantung pada badan dan rohnya.
Dia memungkirinya apabila semuanya gagal.
Anda mungkin tak pernah dengar nama Bayard Rustin.
Bayard Rustin bukan saja bekerja untuk Martin
dia juga memperkenalkan idea penentangan tanpa kekerasan pada Dr. King.
Kenapa kita tak kenali namanya?
Ia kerana, dia lelaki homoseksual
di saat homoseksual dianggap penyakit mental dan jenayah.
Dia disisihkan ke dalam golongan pinggiran sepanjang hidupnya.
Bayard pernah kata, "Dalam komuniti, kita perlukan
sekumpulan pengacau baik.
Senjata kita cuma badan
dan kita perlu teguhkan supaya ia takkan maju."
Bayard Rustin seorang pengacau yang baik.
Tahun 1963 adalah tahun penting
bagi seluruh negara dan seluruh dunia.
Pada saat itu, King mula menerima banyak tentangan,
dia sudah mara terlalu jauh dan terlalu pantas.
Ideanya juga mara terlalu jauh dan pantas,
namun, selepas 100 tahun Pengisytiharan Pembebasan,
ia umpama aturan seiring yang keliru untuknya.
Untuk memastikan gerakan itu di landasan yang betul,
dia perlu bertindak mewakili kerajaan persekutuan.
Dia mahu mencipta situasi supaya Kennedy bertindak.
Dia mahu timbulkan krisis
dengan melawat tempat pengasingan paling ketat.
JABATAN POLIS BIRMINGHAM
Bandar Birmingham berfungsi untuk rakyatnya dalam pelbagai cara.
Tiada siapa boleh atasi Jabatan Polis Birmingham.
Pasukan polis Bull Connor mempunyai reputasi yang ganas.
Anjing itu takkan berhenti selagi tugas dan arahannya tak selesai.
Saya dibawa ke penjara pada bulan Ogos.
Gaun saya koyak kerana mereka bertindak ganas.
Birmingham digelar Johannesburg Amerika.
Anda perlu pastikan warga putih dan Hitam terpisah!
Serah pada agensi penguatkuasa perundangan, itu tugasnya.
Warga kulit Hitam tidak berjaya mendapatkan kerja di kedai-kedai.
Warga kulit Hitam sentiasa menjadi mangsa keganasan.
Hidup saya di Birmingham sangat teruk.
Birmingham digelar "Bandar Letupan"
kerana banyak serangan bom ke atas keluarga warga kulit Hitam
dan aktivis mereka
atau mana-mana warga kulit Hitam yang pihak Selatan anggap melampau.
"Beberapa kenangan zaman kecil saya
adalah bunyi bom meletup.
Keganasan adalah sebahagian daripada sejarah kita.
Ia bukanlah asing."
Bull Connor…
akan selalu ke udara di radio dan membuat kenyataan,
"Negro perlu berpindah ke kejiranan orang putih.
Kita boleh jangka tumpahan darah."
Sudah tentu ada pembunuhan.
Mana-mana komuniti sudah terbiasa dengan keganasan domestik.
Dari segi sejarah, apabila kita mahu perubahan,
keganasan akan berlaku.
Tiada tempat lain yang lebih jelas selain di "Bandar Letupan".
Klan akan mengebom rumah dan gereja
untuk serang warga kulit Hitam kerana menganjurkan mesyuarat gerakan sivil.
Tiada agensi kerajaan,
bukan polis, tentera, pengawal kebangsaan yang halang mereka.
Tiada tindakan berani pengganas
selain sistem perundangan sendiri sengaja abaikan kewujudan mereka.
"Birmingham adalah simbol penentangan keras terhadap integrasi.
Jika kita boleh berjaya di Birmingham,
dan memecah tembok pengasingan,
ia menunjukkan pada pihak Selatan
mereka takkan boleh terus menentang integrasi."
GEMBIRA BERSAMA ANDA DI BIRMINGHAM
Jalan!
Semasa protes di Birmingham,
Bull Connor menangkap orang dan penjarakan mereka,
namun protes tidak mendapat publisiti yang diperlukan
untuk menghantar semula mesej kepada John Kennedy.
Sudah buntu untuk mendesak,
dia buat keputusan untuk ke penjara.
Dia mengetuai perarakan.
Ditangkap…
dan ketika itu, dia risau kempen Birmingham takkan berjaya.
Dia membaca respon terhadap kempen oleh pemimpin agama kulit putih,
dan dia berasa sangat marah.
Dia sangka, ketua agama
akan menjadi sumber sokongan.
"Kami merayu kepada rakyat kulit putih dan Negro,
untuk mematuhi prinsip undang-undang dan arahan serta akal budi.
Kami sedar, fitrah perasaan tidak sabar
pada orang yang merasakan harapan mereka lambat disedari,
namun kami yakin bahawa demonstrasi ini
tidak bijak dan bukan masanya."
Paderi menulis surat ini
dan anggap mereka takkan menerima tanggungjawab besar.
Sebaliknya, mereka terima mesej ikonik yang menuntut keadilan
yang ditulis dari dalam penjara.
'Para paderi sekalian,
semasa saya terkurung di Penjara Bandar Birmingham,
saya terbaca kenyataan terkini anda
yang gelarkan tindakan saya tak bijak dan bukan masanya."
Dia mula menulis di atas kertas tisu,
di hujung surat khabar.
Pegawai penjara tidak berikannya alat tulis
untuk dia menulis surat.
Dia tiada buku rujukan. Dia hanya ada memori.
"Sudah bertahun saya hanya dengar perkataan 'tunggu'.
Ia terngiang di telinga setiap Negro bersama kesakitan yang melewati batas.
Apabila nama pertama anda adalah 'Negro',
nama tengah anda adalah 'budak' tak kira berapa umurnya
dan nama akhir anda adalah 'John'.
dan isteri dan ibu anda tak diberikan panggilan hormat 'Puan',
anda akan faham, kami dah tak mampu menunggu.
Menunggu…
nampaknya takkan membuahkan hasil."
Negro tidak boleh mengeluarkan sebarang kenyataan
selagi tiada integrasi menyeluruh.
Inilah surat sama yang Dr. King katakan,
bahaya "kesederhanaan orang putih".
Katanya, kesederhanaan orang putih
sebenarnya lebih berbahaya daripada Ku Klux Klan
kerana ia kesederhanaan orang putih,
yang mahu anda terus menunggu.
Pendekatan berperingkat telah disusun dengan baik.
Kita sudah ada situasi. Kita tahu.
Ia muncul begitu cepat.
Puak liberal suka perkataan "tunggu"
kerana mengatakan "tidak" bermakna anda bersifat perkauman.
Bila sebut "tunggu" membuatkan anda sabar, rasional dan bertimbang rasa.
Saya rasa, dia menulis surat itu untuk Presiden Kennedy
dan sesiapa yang percaya bahawa ia adalah hak secara moral
untuk menegaskan golongan tanpa hak menunggu mereka.
"Kami rasa. dalam minggu ini
kita perlu bertemu pemimpin golongan Negro,
Martin Luther King dan beberapa orang
dan berbincang tentang langkah kita."
"Masalah dengan King adalah semua orang fikir dia di pihak kami"
Apa saja dia lakukan, orang kata kami penjarakannya,
jadi, kami harus melindunginya.
King begitu hangat diperkatakan seperti
Gabenor selatan, datuk bandar atau ahli perniagaan terkemuka."
Dia ahli politik dan dia melabur untuk mengekalkan kuasa politik.
Dia juga orang paling berpengaruh dalam golongan orang tengah
dan jika dia terpengaruh bahawa tindakan King benar,
King akan menang dengan bergaya.
Surat King begitu hebat.
Dia menuntut tindakan…
dan dia mahu sandarkan kata-kata itu dengan strategi radikal baharu.
Sesuatu yang tak diabaikan oleh sesiapa termasuk presiden.
"Saya bukan budak berani.
Saya tak bergaduh.
Saya cuma akan peduli masalah matematik
jadi ini bukanlah keberanian.
Ia seperti mengimpikan hari yang lebih baik."
Ketika itu, ada beberapa orang remaja
yang mahu sertai demonstrasi.
Ini ialah kanak-kanak.
Saya rasa, dalam keadaan normal,
King katakan, ia adalah strategi berbahaya.
Bagaimana jika ada yang cedera/ Mungkin ada yang dibunuh.
Namun ia adalah ukuran desakannya waktu itu.
Dia perlu dapatkan kejayaan, bukan saja untuk dirinya
malahan untuk orang muda ini.
Perjuangan Kanak-Kanak bermula pada 2 Mei 1963.
Usia mereka semuda tujuh tahun.
Ramai kanak-kanak ditahan.
Mereka dihantar ke penjara menggunakan bas sekolah
yang mereka naiki setiap pagi.
Walaupun berbahaya, mereka memutuskan
mereka akan sertai penentangan tanpa kekerasan itu.
Mereka tahu apa yang dipertaruhkan dan merasakan ia berbaloi.
Kanak-kanak keluar dari gereja dan berarak
dan mereka rasa gembira.
Bull Connor tak senang hati.
Dia melihat kanak-kanak ini perosak yang dia ingin hapuskan.
Bull Connor arahkan penggunaan anjing dan bomba.
Remaja dan kanak-kanak.
Mereka rebah.
Mereka tersungkur di tepi jalan dengan semburan air.
Martin Luther King adalah ketua hubungan awam
dan dia tahu bahawa gabungan warga kulit putih yang kejam
bersama warga kulit Hitam yang tidak kejam
akan memaksa ramai warga kulit putih mula refleksi diri.
Inilah respon sebenar Martin dan orang lain yang memprovokasi.
Ia mengejutkan dunia.
Ia cuma memalukan Amerika Syarikat.
Ini bukan tujuan sebenar Pindaan ke-14.
Ini bukan Impian Amerika.
Gambaran itu menyatakan sesuatu yang penting
tentang orang yang akan menyelamatkan Amerika,
orang yang cuba menjadikan Pindaan ke-14 bermakna
dan siapa yang menghalangnya.
Halaman depan akhbar di seluruh dunia
menunjukkan imej polis menyerang orang muda dan kanak-kanak.
Ia menjadikan ideologi Perang Dingin nampak mengarut.
Kami menuntut untuk menjadi negara yang bebas dari Soviet Union
namun di sini, kita ada golongan rakyat yang mahu kebebasan
namun mereka ditahan polis.
Orang yang melakukan kesilapan,
kuasa untuk memenuhi impian Amerika
adalah warga kulit putih.
Pentadbiran Kennedy telah melihat apa yang terjadi di jalanan
dan mereka sedar, mereka tidak memberi perhatian
kepada masalah kaum di Amerika.
Ada beberapa orang yang telah bertemu presiden di Rumah Putih
menyatakan ini tindakan zalim.
Sebelum protes itu, hanya lima peratus rakyat Amerika
percaya bahawa Hak Sivil adalah isu domestik terpenting
di Amerika Syarikat.
Selepas protes itu, 50 peratus rakyat percaya hak sivil
adalah isu paling penting.
Dengan ini, saya menjemput suara hebat di Amerika,
Dr. Martin Luther King.
Sebahagian besar strategi King
adalah memperluaskan penggunaan televisyen.
Mereka pertaruhkan nyawa
menerbitkan artikel, ucapan dan akhbar dalam menuntut keadilannya
dan cabaran untuk menyebarkan maklumat.
Namun, buat pertama kali, rakyat menerima mesej secara terus
di ruang tamu sendiri.
Tiada revolusi sosial yang begitu tersusun kemas di setiap peringkat.
Mereka nampak perkara yang terjadi pada warga kulit Hitam di berita,
dan mereka saksikan ketidakadilan di negara ini
dan ia perlu dihentikan.
Tiada siapa yang menyokong ketidakadilan
selain Gabenor Alabama, George Wallace.
Kampus Universiti Alabama di Tuscaloosa
di bawah kawalan ketat polis negeri.
Dia sendiri telah menjalankan kempen dan berdiri di depan pintu
untuk menghalang integrasi universiti yang hanya mahukan warga kulit putih.
Ada arahan mahkamah yang menuntut George Wallace
membenarkan pelajar kulit Hitam mendaftar di Universiti Hawaii.
George Wallace nekad untuk melawannya.
Wallace mahu jelaskan kepada Kennedy dan kerajaan persekutuan
mereka akan menentang dengan sedaya upaya.
Jadi, sesuatu perlu dikorbankan.
Sebagai Gabenor dan Ketua Majistret Alabama,
Saya anggap ia adalah kewajipan dan tugas saya
mewakili hak dan kedaulatan negeri serta rakyat,
untuk mengutuk dan menghalang tindakan haram dan tidak wajar ini
oleh kerajaan pusat.
Wallace menentang segala keputusan kerajaan Amerika.
Dia menafikan hak perlindungan setaraf pelajar kulit Hitam
yang terkandung dalam Pindaan ke-14
termasuklah kebenaran mendaftar ke sekolah pilihan mereka.
"Hari itu tidak sekadar cerah,
ia berbahaya.
Tiada siapa tahu perkara yang bakal terjadi.
Saya tak rasa perlu menyelinap, dan guna pintu belakang.
Jika Wallace berdiri di depan pintu
saya ada hak untuk berdepan dengannya dan pergi ke sekolah."
Kennedy masih lagi tidak memberi perhatian
terhadap tuntutan Gerakan Hak Sivil.
Setelah melihat pegawai kerajaan
begitu aktif menyekat orang kulit Hitam
meyakinkan dia bahawa kerajaan persekutuan perlu masuk campur.
Saya rasa, akhirnya Kennedy sedar Wallace sudah melampau.
Pengawal Kebangsaan tiba pada waktu tengah hari.
Presiden Kennedy minta pengawal Alabama
memaksa Wallace untuk membenarkan integrasi Universiti Alabama.
Sekarang, Jeneral berdepan dengan Gabenor
sebagai wakil kerajaan persekutuan.
Wallace tahu dia akan kalah.
Kerajaan persekutuan akan menang.
Inilah saat Gabenor George Wallace dari Alabama
berjalan keluar dari pintu universiti.
Dia putus asa, berjalan keluar.
Dua pelajar itu dibenarkan masuk.
Kennedy buat keputusan untuk bersiaran di TV malam itu.
Dia merasa insaf.
Dia sedar inilah saatnya dia perlu bertindak.
Kita dengar ucapan oleh presiden Amerika Syarikat
secara langsung dari Washington.
Selamat petang rakyat Amerika.
"Negara ini diasaskan oleh banyak bangsa dan latar belakang.
Ia berlandaskan prinsip bahawa semua manusia dicipta sama."
Berdasarkan ucapan itu,
saya rasakan Lincoln sebenarnya memberi respon
kepada isu moral Perang Saudara.
Dalam kes ini, kedua-dua presiden yang enggan
berdepan implikasi moral tentang perkara yang terjadi,
akhirnya yakin bahawa mereka perlu bersaing dengan dunia.
"Seratus tahun telah berlalu
sejak Presiden Lincoln membebaskan hamba,
namun pewaris, cucu-cicit mereka tidak bebas sepenuhnya."
Mereka belum bebas daripada ikatan ketidakadilan.
Mereka belum bebas daripada penindasan sosial dan ekonomi.
Seluruh harapan negara ini…
takkan bebas sehingga semua rakyatnya bebas.
Rakyat Amerika sekalian, inilah masalah yang kita hadapi.
Frasa "Rakyat Amerika sekalian"
yang diulang berkali-kali olehnya seperti membaca khutbah
menjadi sebab utama King gunakan Pindaan ke-14.
Kennedy menyeru rakyat yang mempunyai keistimewaan
untuk mengiktiraf kemanusiaan dan kewarganegaraan
warga kulit Hitam.
Kita perlu layani mereka sama seperti kita mahu dilayani.
Adakah kita akan berpuas hati jika warna kulit berubah
dan masih berpendirian sama?
Adakah kita berpuas hati dengan syor kesabaran dan penangguhan?
Memandangkan apa yang telah terjadi pada warga kulit Hitam
sudah tiba masanya, anda tak perlu menunggu lagi.
Jadi, saya minta Kongres menggubal undang-undang.
Akhirnya, dia akur dengan permintaan Martin
pada hari ulang tahun Pengisytiharan Pembebasan
apabila dia tidak umumkan rang undang-undang Hak Sivil.
Saya rasa, itulah ucapan paling bermakna
yang pernah dibuat presiden Amerika sejak era Lincoln.
"Ini masanya negara kita tunaikan janji."
Saya rasa King pasti terkejut mendengar ucapannya
kerana inilah isu desakan terhadap Kennedy
oleh gerakan yang dimulai di Selatan.
Jadi, saya minta Kongres menggubal undang-undang
dengan memberi hak pada seluruh rakyat
pada setiap kemudahan untuk orang awam.
Hotel, restoran, teater, kedai runcit dan institusi serupa.
Bagi saya, ia adalah hak asas.
Rang Undang-Undang Hak Sivil akan gunakan Pindaan ke-14
untuk meluluskan undang-undang yang memberi akses sama rata di fasiliti awam.
Saya harap semua rakyat Amerika, mana jua anda berada
berhentilah menghakimi hati nurani.
Buat pertama kali, dia nyatakan keperluan perubahan hak sivil sebagai isu moral.
King telah mencapai matlamatnya
dengan memperoleh kerjasama bersama pentadbiran Kennedy.
JFK BERUCAP PADA RAKYAT 1963
Ia adalah tembok momentum dan King adalah lambangnya.
Ada demonstrasi berlaku di Chicago,
demonstrasi di kawasan pantai San Francisco,
dan demonstrasi di New York.
Perarakan di Washington adalah kemuncak.
Saya baru berumur 19 tahun
dan berhasrat mahu menyertai perarakan.
Saya membesar di New Mexico, tidak ramai warga kulit Hitam
dan tiba-tiba bilangannya ramai yang tak pernah saya lihat.
Saya rasa, ini sangat istimewa.
Kebanyakan orang yang mendengar ucapan di perarakan di Washington
dan merasakan, ia pasti ada kaitan
dengan cara kanak-kanak ini membesar
dan bagaimana kita mahu orang dikenali
bukan daripada warna kulitnya tapi karakter mereka,
dan mereka mungkin lupa bahagian pertama ucapan itu.
Seratus tahun dahulu,
warga Amerika yang menjadi bayangan simbolik kita hari ini
telah menandatangani Pengisytiharan Pembebasan.
Namun, seratus tahun kemudian, warga Negro masih belum bebas.
Dalam perarakan itu,
saya fikir, ia tentang kelulusan cadangan Hak Sivil Kennedy.
Namun, apa yang King perkatakan adalah lebih daripada itu.
"Amerika telah memberi "cek" kepada warga Negro.
"Cek" yang ditendang kerana tidak cukup baki.
Namun, kita enggan percaya bahawa bank keadilan telah muflis.
Kami telah menunggu janji
untuk Pengisytiharan Pembebasan direalisasikan.
Kami menunggu Pindaan ke-14 direalisasikan.
Cukuplah bersabar selama 100 tahun.
KAMI MAHUKAN HAK SAKSAMA SEKARANG
"Sekarang masanya untuk jayakan janji demokrasi."
Orang akan bertanya, "Kenapa tak boleh bersabar?"
Atau "Keadaan akan berubah juga."
Anda tidak sabar lagi.
Ia adalah "Desakan yang tegas sekarang."
TAK BOLEH
TIDAK AKAN
Sekarang masanya.
Dr. King faham, kami takkan mampu terus menunggu,
masa menunggu dan mendiamkan diri telah berakhir.
Inilah masanya.
"Tunggu" hampir memberi makna "tidak",
sering kali bermakna "tidak".
"Tunggu" akan bertemu "tunggu" lagi dan ia berterusan
sehingga anda mati sebelum mendapatkan hak
yang anda perjuangkan.
Inilah masanya.
Ia sangat radikal dalam desakan pada perubahan sebenar.
"Ia membawa kemusnahan jika negara mengabaikan desakan waktu itu."
HIDUP KAMI PENTING
Ia merupakan janji perlindungan setaraf di bawah perundangan.
Ia adalah janji untuk melakukan perkara sepatutnya untuk menunaikan
secara tepat segala perkara dalam Pindaan ke-14 yang telah dimeterai.
Hak ini telah wujud.
Ini bukan soal baharu.
Ini bukan tentang permintaan.
Ini tentang memperbaiki janji
yang menjadi asas kepada masyarakat Amerika yang baharu.
Dr. King kata, jangan mengalah kerana dia takkan mengalah.
Kami semua tak tidur.
Kami takkan tidur selagi perkara ini tak selesai.
Menunggu merisikokan kanak-kanak.
Menunggu membahayakan ibu bapa saya.
Menunggu membahayakan komuniti saya.
Menunggu membahayakan kerja saya.
Menunggu jadikan keupayaan saya untuk terus hidup dalam bahaya.
Saya tiada masa untuk menunggu.
"Kekuatan yang baru diterima dalam Gerakan Hak Sivil
akan lenyap atau lemah.
Kami sedia untuk merana termasuk bertaruh nyawa kami
untuk menjadi saksi kebenaran yang sepatutnya.
Kemungkinan, kami dipenjara.
Mungkin jika jasad yang mati.
Namun, jasad yang mati adalah harga sebuah kebebasan untuk anak mereka
daripada semangat yang mati selamanya,
jadi, tiada lagi yang boleh dituntut."
Martin Luther King meninggal dunia 20 minit lalu.
"Negro menyedari kekuatan daripada kuasa mereka
dan akan digunakan berulang kali.
Mereka tinggalkan perasaan putus asa.
Mereka menemui kekuatan dalam perjuangan,
dan sama ada mereka hidup atau mati,
mereka takkan merangkak atau berundur lagi."
Akta Hak Sivil 1964
adalah jawapan paling kukuh untuk tuntutan penguatkuasaan pindaan.
Ia bukan mengakhiri kemelut itu, namun menjadi kunci pencapaian
dalam perarakan berpanjangan dalam menuntut kewarganegaraan.
Ia menjadi peringatan bahawa tempoh masa menuntut keadilan
berlangsung setiap masa.
SEKARANG!
Kami tahu apa yang Dr. King dan orang lain telah mengajar kami
bahawa protes itu sebenarnya memberi tekanan
supaya polisi itu diluluskan.
Apabila berita berhenti memberi maklumat dua minggu lagi,
kita perlu terus bersama.
Kita perlu melangkaui politik pilihan,
dan kita perlukan susunan dalam komuniti kita.
Kerana kami menolak untuk menunggu,
apabila kita melawan sikap tidak peduli,
lihatlah pencapaian kita bersama.
Lihatlah orang yang boleh memberi ilham dalam menuntut kesaksamaan.
Saya di sini, demi kebebasan dan kesaksamaan kita,
dan kumpulan yang ditindas di Amerika sekarang adalah wanita.
Kami mahu hak ke atas tubuh badan kami
dan peluang sama rata.
Kami mahu Pindaan Ke-14 terpakai untuk wanita.
Terjemahan sari kata oleh H.Fadhliyah